Дөйөм алғанда, республикала олпат йәштәгеләрҙең ялын, белем алыу, спорт һәм мәҙәни сараларҙа ҡатнашыуын 224 дәүләт һәм 77 дәүләт ҡарамағында булмаған ойошма ғәмәлгә ашыра. Ғаилә, хеҙмәт һәм халыҡты социаль яҡлау министры урынбаҫары Татьяна Глухова белдереүенсә, “Башҡортостанда оҙон ғүмерлелек” проекты сиктәрендә ойошторолған “Туризм”ға - 21 903, ”Спорт. Физик әүҙемлек” категорияһына - 60 142, “Ижад һәм ҡул эштәре”нә - 304 818, волонтерлыҡ эшмәкәрлегенә 7 774 олпат йәштәге кеше йәлеп ителгән, йәнә 3709 кеше үҙ килемен арттырыу менән мәшғүл булған.